|  |  |  |
| --- | --- | --- |
| , |  | **ΑΝΑΚΟΙΝΩΣΗ** |
| ΕΛΛΗΝΙΚΗ ΔΗΜΟΚΡΑΤΙΑ |  | Αθήνα, 1η Ιουνίου 2022 |
| ΥΠΟΥΡΓΕΙΟ ΔΙΚΑΙΟΣΥΝΗΣ |  |  |
| **ΣΥΝΤΟΝΙΣΤΙΚΗ ΕΠΙΤΡΟΠΗ**  **ΣΥΜΒΟΛΑΙΟΓΡΑΦΙΚΩΝ**  **ΣΥΛΛΟΓΩΝ ΕΛΛΑΔΟΣ**  ----------- |  | Αρ.πρωτ.192 |
| Ταχ.Δ/νση : Γ. Γενναδίου 4 - Τ.Κ.106 78, Αθήνα  Τηλέφωνα : 210-3307450,60,70,80,90  FAX : 210-3848335  E-mail : notaries@notariat.gr |  | **Προς**  Όλους τους συμβολαιογράφους  της χώρας |

**ΘΕΜΑ: «Συνάντηση για θέματα Κτηματολογίου»**

Κυρίες και κύριοι συνάδελφοι,

Στη πραγματοποιηθείσα συνάντηση της 24ης Μαΐου 2022 με τον Υφυπουργό για τις Τηλεπικοινωνίες και το Κτηματολόγιο, κ. Θεόδωρο Λιβάνιο, στην οποία συμμετείχαν Πρόεδροι-μέλη της Σ.Ε.Σ.Σ.Ε. και σχεδόν το σύνολο των Συμβούλων-μελών του Σ.Σ.Ε.Α.Π.Α.Δ., ορίσθηκε –παρουσία όλων των ανωτέρω-για σήμερα **Τετάρτη 1η Ιουνίου 2022 και ώρα 14:00** συνάντηση της Ελληνικής συμβολαιογραφίας με τους νομικούς συμβούλους του Υφυπουργού, κ. Θεόδωρου Λιβάνιου και τους νομικούς συμβούλους του Φορέα «Ελληνικό Κτηματολόγιο», με σκοπό τη διερεύνηση και διευθέτηση καίριων ζητημάτων, όπως:

* Ο έλεγχος νομιμότητας που ασκούν οι προϊστάμενοι των Κτηματολογικών γραφείων
* Η έκδοση εγκυκλίου από τον Φορέα «Ελληνικό Κτηματολόγιο» για τις προϋποθέσεις και τους όρους του ελέγχου νομιμότητας
* Η δυνατότητα διόρθωσης στοιχείων συμβολαίων μετά την ηλεκτρονική υποβολή τους
* Η διόρθωση προδήλων σφαλμάτων οίκοθεν από τα Κτηματολογικά Γραφεία στο πλαίσιο της καταχώρισης της συμβολαιογραφικής πράξης
* Η μη τήρηση της προθεσμίας των 5 ημερών για την επεξεργασία και προσκόμιση ελλειπόντων στοιχείων κατά την καταχώριση των εγγραπτέων πράξεων
* Η αδυναμία συναλλαγής σε οριζόντιες ιδιοκτησίες σε πολυκατοικίες που το συνολικό ποσοστό συγκυριότητας επί του γεωτεμαχίου υπολείπεται ή υπερβαίνει τα 100 ή τα 1000, καθώς και άλλα θέματα.

Στη σημερινή συνάντηση, η οποία πραγματοποιήθηκε στα γραφεία του Σ.Σ.Ε.Α.Π.Α.Δ., συμμετείχαν, από πλευράς Ελληνικής Συμβολαιογραφίας, ο Πρόεδρος της Σ.Ε.Σ.Σ.Ε. και Πρόεδρος του Σ.Σ.Ε.Α.Π.Α.Δ., κ.Γεώργιος Ρούσκας, ο Αντιπρόεδρος της Σ.Ε.Σ.Σ.Ε. και Πρόεδρος του Σ.Σ. Εφετείου Θεσσαλονίκης, κ. Δημήτριος Τζίμας, ο Πρόεδρος του Σ.Σ. Εφετείου Ναυπλίου, κ. Βασίλειος Αρτόπουλος, ο Γενικός Γραμματέας του Σ.Σ.Ε.Α.Π.Α.Δ., κ. Θεόδωρος Χαλκίδης, το μέλος του Δ.Σ. του Σ.Σ.Ε.Α.Π.Α.Δ., κ. Νικόλαος Παπαθέου, ενώ μέσω τηλεδιάσκεψης, μετείχαν η Πρόεδρος του Σ.Σ. Εφετείου Πάτρας, κα Ιωάννα Μπονέλη η Πρόεδρος του Σ.Σ. Εφετείου Κρήτης, κα Αναστασία Δρανδάκη και ο Πρόεδρος του Σ.Σ. Εφετείου Θράκης, κ. Χρήστος Τερζίδης.

Στην ως άνω συνάντηση – αν και ήταν γνωστή σε όλους- δεν παρέστησαν άλλα μέλη.

Τα προαναφερθέντα θέματα συζητήθηκαν διεξοδικά και ορίστηκε νέα συνάντηση την **Τετάρτη 15 Ιουνίου 2022 και ώρα 14:00.**

Σημειώνεται ότι, ειδικά για τα μέλη του Δ.Σ. του Σ.Σ.Ε.Α.Π.Α.Δ. είχε ζητηθεί η υποβολή έγγραφων προτάσεων ή έστω η προφορική ανταλλαγή απόψεων με το νομικό σύμβουλο του Συλλόγου, κ. Γεώργιο Πούλιο, σχετικά με το φλέγον θέμα του Κτηματολογίου.

Με τιμή

Ο Πρόεδρος

Γεώργιος Ρούσκας